સામગ્રી: હા પરંતુ આ વાત સાચી છે, એક મહિલાને તેના સાચા પિતા કોણ છે તે 35 વર્ષ બાદ જાણવા મળ્યું છે. 

વાત છે અમેરિકાની એક મહિલાની, જેનું નામ છે કેલી રોલેટ.  તેમનો દાવો છે કે ડૉક્ટરે તેમના માતાને ગર્ભ ધારણ કરાવવા માટે 'પોતાના સ્પર્મ'નો ઉપયોગ કર્યો હતો. 

હાલ કેલીએ તેમના માતાપિતાના ડૉક્ટર પર કેસ દાખલ કર્યો છે.

તમે આ વાંચ્યું કે નહીં?

કેલી રોલેટે પોતાના ડીએનએના નમૂના એનસેસ્ટ્રી ડૉટ કૉમ નામની એક વેબસાઇટને મોકલ્યા હતા. 

તેમને આશ્ચર્ય થયું કે તેમના ડીએનએના નમૂના તેમના પિતાના નમૂના સાથે મેચ થયા નહીં. 

36 વર્ષની કેલીને પહેલાં તો લાગ્યું કે ગડબડ તેમના ડીએનએ ટેસ્ટમાં છે, પરંતુ બાદમાં તેમને જાણ થઈ કે તેમના ડીએનએ એ ડૉક્ટર સાથે મેચ થયાં છે જેમણે તેમનો જન્મ કરાવ્યો હતો. 

કેલીના માતા-પિતાએ ગર્ભધારણ માટે ઇડાહોનાં ફર્ટિલિટી ડૉક્ટરની મદદ લીધી હતી. 

કેલીએ પોતાના કેસમાં સેવા નિવૃત પ્રસૂતિ સ્ત્રી રોગ નિષ્ણાત ગેરાલ્ડ મૉર્ટિમર પર છેતરપીંડી, સારવારમાં લાપરવાહી, ગેરકાયદે કામ કરવું, માનસિક રીતે પરેશાન કરવું અને બે પક્ષો વચ્ચે થયેલી સમજૂતિનાં ઉલ્લંઘનનો આરોપ લગાવ્યો છે. 

સવાલ એ છે કે ખબર કઈ રીતે પડી? 

કોર્ટમાં રજૂ કરાયેલા દસ્તાવેજો અનુસાર ડૉક્ટરે ત્રણ મહિના સુધી પોતાનું સ્પર્મ તેમના માતાના શરીરમાં નાખ્યું હતું. 

કેલીના માતા એશબી અને પિતા ફાઉલરનું કહેવું છે કે જો તેમને જાણ હોત કે ડૉક્ટર તેમના સ્પર્મનો ઉપયોગ કરવાના છે તો તેઓ આ માટે ક્યારેય રાજી ના થાત. 

દસ્તાવેજો અનુસાર ડૉક્ટર મૉર્ટિમરે જ બાળકનો જન્મ કરાવ્યો હતો અને જન્મના કેટલાક દિવસો સુધી તેની સારસંભાળ કરી હતી. 

જ્યારે એશબી અને ફાઉલરે તેમને જણાવ્યું કે હવે તેઓ વૉશિંગ્ટન જઈ રહ્યાં છે તો ડૉક્ટર રડી પડ્યા હતા. 

કેલીએ તેમના આરોપોમાં કહ્યું છે કે તેમને આ મામલે કોઈ જાણકારી આપવામાં આવી ન હતી કે તેમના માતાને ગર્ભધારણ કરવામાં મુશ્કેલી પડી હતી. 

કેલીએ જ્યારે ડીએનએ રિપોર્ટ મામલે તેમના માતા સાથે વાત કરી ત્યારે તેમને ગર્ભધારણ કરતી વખતે મુશ્કેલીની ખબર પડી હતી. 

કેલીના માતાપિતા, સૈલી એશબી અને હાવર્ડ ફાઉલનાં લગ્ન 1980ના દાયકામાં થયાં હતાં. તે સમયે તેઓ વોયમિંગ સરહદની પાસે ઇડાહો ફૉલ્સની નજીક રહેતાં હતાં. હાલમાં બંનેના છૂટાછેડા થઈ ગયા છે. 

ડૉક્ટરે આવું કેમ કર્યું? 

કેલીના પિતાનાં સ્પર્મ કાઉન્ટ ઓછાં હતાં અને તેમના માતા ગર્ભાશયની સમસ્યાઓનો સામનો કરી રહ્યાં હતાં. 

આ કારણે બંનેએ કૃત્રિમ રીતે ગર્ભધારણ...\nઅગાઉની સામગ્રીનો સારાંશ નીચે મુજબ કરી શકાય છે:
કોઈ વ્યક્તિને પોતાના સાચા પિતા અંગે જાણ ન હોય તે શક્ય છે? જો કોઈ એમ કહે કે તેમને જન્મના 35 વર્ષ બાદ પોતાના સાચા પિતા અંગે જાણ થઈ તો વાત માનવામાં આવે ખરી?